Diari Oficial de la Generalitat Valenciana


Sumari del DOGV 5854, del 22-09-2008 (2008/10669)

Oferta en pública concurrència per a la contractació de les obres d'urbanització del sector 7 del sòl urbanitzable del PGOU d'Aspe.
-----------------------------------------------------------------------------------------------------------------------------------

### Dades del document

Número de DOGV
:   5854

Data del DOGV
:   22-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10513


Data del document
:   09-09-2008

Organisme emissor
:   Promo-Urba Goper, SL

Tipus de document
:   Licitació

Descriptors 

:   * Aspe
    * pla d'urbanisme
    * empresa privada
    * licitació
    * contracte d'obres
    * indústria de la construcció

Oferta en pública concurrència per a la contractació de les obres d'urbanització del sector 7 del sòl urbanitzable del PGOU d'Aspe. [2008/10291]  
1. Per Resolució de la Comissió Territorial d'Urbanisme d'Alacant (COPUT), de data 24 de maig de 1995, es va aprovar el Pla General Municipal d'Ordenació d'Aspe (PG), que, junt amb l'ordenament urbanístic de caràcter general supraordenat a aquest, i el seu planejament de desenvolupament constituïx l'ordenació urbanística vigent al terme municipal.   
2. El Ple de l'Ajuntament, en sessió celebrada el 3 de maig de 2001, va acordar aprovar provisionalment el pla parcial modificatiu del sector 7 del sòl urbanitzable no detallat del vigent Pla General d'Ordenació Urbana així com el programa per al desenvolupament de l'actuació integrada i va seleccionar com a agent urbanitzador provisional la mercantil Inmo-Aspe, SL.  
3. L'Ajuntament en Ple, en sessió de 21 de juny de 2001, va accedir a la sol·licitud formulada per la mercantil Mirador del Sol, SL relativa a la concessió del dret de subrogació en el lloc de l'adjudicatari provisional (la mercantil Inmo-Aspe, SL) del Programa per al Desenvolupament de l'Actuació Integrada de la Unitat d'Execució Única del Sector 7 de sòl urbanitzable industrial del vigent PGOU.  
4. Per Resolució de la Comissió Territorial d'Urbanisme, en sessions de dates 29 d'octubre de 2002 i 15 de març de 2004, es va aprovar definitivament el pla parcial del sector.   
5. El 30 de juny de 2004 es va subscriure el conveni urbanístic entre l'Ajuntament d'Aspe i l'urbanitzador Mirador del Sol, SL, que ulteriorment, de conformitat amb l'article 29.11 de la Llei 6/1994 Reguladora de l'Activitat Urbanística, de 15 de novembre, vigent en aquell moment, va cedir l'adjudicació a favor de la mercantil Promo-Urba Goper, SL, en virtut d'escriptura pública atorgada davant del notari d'Alacant, Delfín Martínez Pérez el 18 de juliol de 2004.  
Per Acord plenari de 23 de setembre de 2004, (sessió ordinària 15/04), es va aprovar la cessió de l'adjudicació de referència.  
6. D'acord amb la disposició transitòria tercera del Decret 67/2006, de 12 maig, del Govern Valencià, que va aprovar el Reglament d'Ordenació i Gestió Territorial i Urbanística:  
Els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que disposa la Llei Reguladora de l'Activitat Urbanística, per la qual es regiran les actuacions següents:  
a) La tramitació i aprovació del projecte d'urbanització, quan s'haguera presentat avantprojecte d'urbanització junt amb l'alternativa tècnica.  
b) La prestació de garanties.  
c) La firma del conveni de programació.  
d) L'execució de les obres d'urbanització.  
Com que la Llei Urbanística Valenciana (Llei 16/2005, de 30 desembre) va entrar en vigor, segons la disposició final segona el 2 de febrer de 2006 (un mes a comptar de l'endemà de la publicació en el DOGV, que va tindre lloc el 31 de desembre de 2005), al procediment de selecció de l'empresari contractista de les obres d'urbanització se li apliquen, exclusivament, les previsions establides en les bases de programació (base sisena de les econòmiques del PAI).  
7. En el DOGV de 26 de novembre de 2004 i en el BOP núm. 278 de data 2 de desembre de 2004 es va publicar l'edicte d'exposició pública del Projecte d'Urbanització del Sector 7 - Carretera d'Alacant del PGMOU d'Aspe, presentat per la urbanitzadora, en aquell moment Promo-Urba Goper, SL. Deduïdes al·legacions contra aquest i emés un informe desestimatori per l'urbanitzador, el dia de hui es troben pendents de resolució per part de l'administració actuant, per la qual cosa s'avisa que la contractació derivada de la present oferta podrà tindre variacions en el seu objecte material o en el seu pressupost com a conseqüència dels acords que -tardanament- adopte l'administració actuant, tot això sense perjuí de les facultats de resolució contractual quan se sobrepassen els límits econòmics legalment establits per a les modificacions en la legislació de contractes de les administracions públiques i en la base segona de les que regixen esta contractació.  
8. D'acord amb el que s'ha compromés en el programa, després de l'adjudicació del contracte o la determinació, en pública concurrència, del cost d'execució de les obres d'urbanització en la forma abans dita, es redactarà nou quadro de càrregues d'urbanització. Consegüentment, es corregiran els percentatges de taxa de retribució en espècie de l'urbanitzador i de taxa d'intercanvi.   
9. Les ofertes podran presentar-se en mà a Aspe: en la notaria d'Aspe de Luis Barnes Romero, sítia al carrer d'Onda, núm. 4, en horari de dilluns a divendres de 09.00 a 14.00 hores, durant el termini de 20 dies hàbils (sense comptar els dissabtes per no estar oberta la notaria) des de l'última de les publicacions oficials d'edicte oficial en el Diari Oficial de la Comunitat Valenciana i en el Butlletí Oficial de la Província d'Alacant. Durant el mateix termini els aspirants podran consultar el projecte d'urbanització, que a aquest efecte estarà depositat en la notaria i obtindre una còpia del pressupost.  
Bases de l'oferta de la mercantil Promo-Urba Gope, SL per a la contractació en pública competència de l'obra d'urbanització de la unitat d'execució única del sector 7 industrial carretera d'Alacant, d'Aspe.  
Primera. Modalitat contractual  
El contracte es convindrà sota la modalitat d'arrendament d'obra, i a aquest objecte les empreses contractistes interessades podran presentar proposicions econòmiques per a la seua execució.  
Segona. Presentació de proposicions  
Forma escrita. Les ofertes es presentaran per escrit, firmat per l'empresari o el seu representant legal si es tracta de persona física, o per apoderat de l'empresa si es tracta de persona jurídica; s'hi expressarà el següent:  
Declaració de sotmetiment al projecte d'urbanització, l'avantprojecte del qual integra l'alternativa exposada i les modificacions d'aquest que, si és el cas, aprove l'administració urbanística actuant fins a un 25% en més o en menys del pressupost d'execució.  
Declaració de conformitat amb el plec contractual incorporat al projecte.  
Especificació de la quantitat per la qual s'oferta executar l'obra, definida completament en el projecte d'urbanització. Les ofertes econòmiques es presentaran de forma desagregada per partides, per capítols i la total, indicant que aquesta no inclou l'IVA, per a la determinació de la qual s'estarà al tipus vigent en el moment de la meritació. La quantitat per la qual s'oferisca executar l'obra podrà tindre variacions a l'alça o a la baixa en funció de l'avaluació econòmica de les modificacions a què es referix la lletra a) anterior.   
Forma, lloc i termini de presentació de proposicions. Les proposicions podran presentar-se en mà a Aspe: en la notaria d'Aspe de Luis Barnes Romero, sítia al carrer d'Onda, núm. 4, en horari de dilluns a divendres de 09.00 a 14.00 hores, durant el termini de 20 dies hàbils (sense comptar els dissabtes per no estar oberta la notaria) des de l'última de les publicacions oficials d'edicte oficial en el Diari Oficial de la Comunitat Valenciana i en el Butlletí Oficial de la Província d'Alacant.  
Durant el mateix termini els aspirants podran consultar el projecte d'urbanització, que a aquest efecte estarà depositat en la notaria i obtindre una còpia del pressupost.  
Documentació complementària. Els proponents podran adjuntar a les seues ofertes la documentació acreditativa de la solvència tècnica i econòmica de la seua empresa que consideren convenient.  
En tot cas adjuntaran:  
- Relació detallada i quantificada del volum d'obra d'urbanització executada en els tres últims anys, mencionant els projectes en qüestió, qui els encarrega, la ubicació, les obres en què consistisca cadascun i la data de la finalització.  
- Menció i quantificació (pressupost d'execució) de les obres d'urbanització que, en la data de presentació de l'oferta tinguen en execució, menció i quantificació de l'obra d'urbanització contractada l'execució de la qual haja de començar dins del període de dos mesos a comptar de la data de presentació de la seua oferta.  
- Documentació acreditativa de la seua classificació pública.  
Tercera. Adjudicació  
L'adjudicació atendrà al criteri del major avantatge en l'oferta econòmica, i exigirà l'audiència prèvia de l'agrupació d'interés urbanístic, en cas d'estar constituïda, de la qual quedarà constància fefaent.  
La mercantil proponent Promo-Urba Gope, SL quedarà en la llibertat d'executar, per si mateixa o pels seus contractistes, l'obra d'urbanització al mateix preu que el proposat en l'oferta seleccionada.  
Aspe, 9 de setembre de 2008.- L'urbanitzador, p. p.: Jesús Pérez Gomariz.